એક સમય હતો જ્યારે પાણી ભરવાં લોકો દૂર દૂર સુધી જતાં હતાં. આથી જ રાજાઓએ ગામથી દૂર વાવ બનાવવાની શરૂઆત કરી હતી. વાવ શબ્દ આમતો એક ખાસ શબ્દ છે. જેનો અર્થ થાય છે પગથીયા વાળો કુવો. આમતો કુવામાં પગથીયા તો હોય જ છે પણ ગોળાકારે સીધાં નહિ. આ વાવમાં સીધા પગથીયાં હોય છે જે કોઈપણ માણસ એમાંથી પાણી પી શકે અને આરામ પણ ફરમાવી શકે . પહેલાના સમયમાં વાવ એ દુર દૂરથી આવતાં વેપારીઓ અને યાત્રાળુઓ માટે આશ્રય સ્થાન બનતું. જ્યાં લોકો વિશ્રામ કરતાં અને આહલાદક ઠંડકનો અનુભવ કરતાં, મનને શાંત કરતાં અને પછી કામે વળગતાં !!!!